title: Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der direkte indvirker på det indre markeds funktion

text:
               19.7.2016

               DA

               Den Europæiske Unions Tidende

               L 193/1

         RÅDETS DIREKTIV (EU) 2016/1164
   af 12. juli 2016
   om regler til bekæmpelse af metoder til skatteundgåelse, der direkte indvirker på det indre markeds funktion
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 115,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg (2),
   efter en særlig lovgivningsprocedure, og
   ud fra følgende betragtninger:

               (1)

               De nuværende politiske prioriteter inden for international beskatning understreger behovet for at sikre, at skatten betales der, hvor overskuddet genereres, og værdien skabes. Det er derfor særdeles vigtigt at genoprette tilliden til retfærdigheden af skattesystemerne og sætte regeringerne i stand til effektivt at udøve deres skattemæssige suverænitet. Disse nye politiske målsætninger er blevet omsat til konkrete henstillinger om tiltag som led i Organisationen for Økonomisk Samarbejde og Udviklings (OECD's) initiativ om bekæmpelse af udhuling af skattegrundlaget og overførsel af overskud (BEPS-initiativet). Det Europæiske Råd hilste dette arbejde velkommen i sine konklusioner fra møderne den 13.-14. marts 2013 og den 19.-20. december 2013. I sin meddelelse af 17. juni 2015 fremlagde Kommissionen som reaktion på behovet for en mere fair beskatning en handlingsplan for et fair og effektivt system for selskabsbeskatning i Den Europæiske Union.

               (2)

               De endelige rapporter om de 15 OECD-tiltag til bekæmpelse af BEPS blev offentliggjort den 5. oktober 2015. Dette resultat blev hilst velkommen af Rådet i dets konklusioner af 8. december 2015. Rådets konklusioner understregede behovet for at finde fælles, men fleksible, løsninger på EU-plan, som er i overensstemmelse med OECD's konklusioner vedrørende BEPS. Endvidere støttede konklusionerne en effektiv og hurtig koordineret gennemførelse af tiltagene til bekæmpelse af BEPS på EU-plan og fandt, at EU-direktiver, hvor det er hensigtsmæssigt, bør være det foretrukne instrument til gennemførelse af OECD's konklusioner vedrørende BEPS på EU-plan. Af hensyn til et velfungerende indre marked er det afgørende, at medlemsstaterne som minimum opfylder deres forpligtelser vedrørende BEPS, og at de mere generelt iværksætter tiltag til at bekæmpe metoder til skatteundgåelse og sikre en fair og effektiv beskatning i Unionen på en tilstrækkelig sammenhængende og koordineret måde. I et marked med stærkt integrerede økonomier er der behov for fælles strategiske tilgange og koordinerede tiltag for at forbedre det indre markeds funktion og få maksimalt udbytte af BEPS-initiativets positive virkninger. Desuden kan alene en fælles ramme forhindre en fragmentering af markedet og bringe en ende på de nuværende mismatch og markedsforvridninger. Endelig vil nationale gennemførelsesbestemmelser, der følger en fælles linje i hele Unionen, give skattesubjekterne retssikkerhed for, at disse foranstaltninger er forenelige med EU-retten.

               (3)

               Det er nødvendigt at fastsætte regler for at øge det gennemsnitlige niveau af beskyttelse mod aggressiv skatteplanlægning i det indre marked. Eftersom disse regler skal kunne passe ind i 28 forskellige selskabsskattesystemer, bør de være begrænset til generelle bestemmelser, mens gennemførelsen heraf overlades til medlemsstaterne, da de har bedre forudsætninger for at forme reglernes specifikke indhold på en måde, der passer bedst til deres selskabsskattesystemer. Denne målsætning kan nås ved at skabe et minimumsniveau af beskyttelse for de nationale selskabsskattesystemer mod metoder til skatteundgåelse i hele Unionen. For at øge det indre markeds effektivitet som helhed i at bekæmpe metoder til skatteundgåelse er det derfor nødvendigt at koordinere medlemsstaternes reaktion med hensyn til at gennemføre indholdet af OECD's 15 tiltag til bekæmpelse af BEPS. Der bør derfor fastsættes et fælles minimumsniveau af beskyttelse af det indre marked på specifikke områder.

               (4)

               Det er nødvendigt at fastsætte regler, der gælder for alle skattesubjekter, som er selskabsskattepligtige i en medlemsstat. Fordi det ville medføre, at en bredere vifte af nationale skatter skulle omfattes, er det ikke hensigtsmæssigt at udvide dette direktivs anvendelsesområde til at omfatte typer af enheder, der ikke er selskabsskattepligtige i en medlemsstat, dvs. navnlig transparente enheder. Disse regler bør også finde anvendelse på de selskabsskattepligtige skattesubjekters faste driftssteder, som er beliggende i andre medlemsstater. Selskabsskattepligtige skattesubjekter kan være skattemæssigt hjemmehørende i en medlemsstat eller være etableret i henhold til en medlemsstats love. Hvis enheder, der er skattemæssigt hjemmehørende i et tredjeland, har faste driftssteder i en eller flere medlemsstater, bør disse driftssteder også være omfattet af disse regler.

               (5)

               Det er nødvendigt at fastsætte regler til bekæmpelse af udhuling af skattegrundlaget i det indre marked og af overførsel af overskud ud af det indre marked. For at bidrage til at nå dette mål er der behov for regler på følgende områder: en begrænsning af retten til fradrag for rentebetalinger, exitbeskatning, en generel regel om bekæmpelse af misbrug, regler om kontrollerede udenlandske selskaber og regler om håndtering af hybride mismatch. Hvis anvendelsen af disse regler giver anledning til dobbeltbeskatning, bør skattesubjekterne indrømmes lettelse i form af et fradrag for den skat, der er betalt i en anden medlemsstat eller i et tredjeland, alt efter omstændighederne. Reglerne bør derfor ikke alene sigte mod at bekæmpe metoder til skatteundgåelse, men også mod at undgå at skabe yderligere hindringer på markedet såsom dobbeltbeskatning.

               (6)

               For at nedbringe deres samlede skattetilsvar er koncerner i stigende grad involveret i BEPS ved hjælp af overdrevent høje rentebetalinger. Reglen om begrænsning af rentebetalinger er nødvendig for at bekæmpe sådanne metoder, idet den begrænser fradrag for skattesubjektets overstigende låneomkostninger. Der bør derfor fastsættes en sats for fradrag, der tager udgangspunkt i skattesubjektets skattepligtige resultat før renter, skat og af- og nedskrivninger (EBITDA). Medlemsstaterne kan mindske denne sats eller indføre frister eller begrænse størrelsen af uudnyttede låneomkostninger, som kan fremføres eller tilbageføres, for at sikre et højere beskyttelsesniveau. Da formålet er at fastsætte minimumsstandarder, kunne det være muligt for medlemsstaterne at indføre en alternativ foranstaltning under henvisning til skattesubjektets resultat før renter og skat (EBIT) og fastsat på en sådan måde, at den svarer til den EBITDA-baserede sats. Medlemsstaterne kan ud over reglen om begrænsning af rentebetalinger i dette direktiv også anvende målrettede regler til bekæmpelse af koncernintern lånefinansiering, navnlig regler om tynd kapitalisering. Indtægter, der er fritaget for skat, bør ikke modregnes fradragsberettigede låneomkostninger. Det skyldes, at der ved fastsættelsen af det fradragsberettigede rentebeløb alene bør tages hensyn til skattepligtig indkomst.

               (7)

               Hvis skattesubjektet indgår i en koncern, som indgiver lovpligtige konsoliderede regnskaber, kan der tages højde for den samlede koncerns gæld på verdensplan med henblik på at give skattesubjekterne ret til at fradrage overstigende låneomkostninger på større beløb. Det kan også være hensigtsmæssigt at fastsætte regler for en undtagelse fra bestemmelsen om egenkapitalandel, hvor reglen om begrænsning af rentebetalinger ikke finder anvendelse, hvis selskabet kan påvise, at dets egenkapitalandel i forhold til dets samlede aktiver stort set svarer til eller er højere end koncernens tilsvarende egenkapitalandel. Reglen om begrænsning af rentebetalinger bør gælde i forbindelse med et skattesubjekts overstigende låneomkostninger, uanset om omkostningerne skyldes nationalt stiftet gæld, grænseoverskridende gæld inden for Unionen eller gæld til et tredjeland, eller om de hidrører fra tredjemand, tilknyttede selskaber eller er koncerninterne. Hvis en koncern omfatter mere end én enhed i en medlemsstat, kan medlemsstaten tage hensyn til den samlede situation for alle koncernenheder i selvsamme medlemsstat, herunder et særskilt skattesystem for enheder, for at muliggøre overførsel af overskud eller rentefradragskapacitet mellem enheder i en koncern, såfremt den anvender regler, der begrænser retten til fradrag for rentebetalinger.

               (8)

               For at reducere reglernes administrative byrde og efterlevelsesbyrde uden i væsentlig grad at formindske deres skattemæssige virkning kan det være hensigtsmæssigt at fastsætte en safe harbour-regel om, at nettorenter altid er fradragsberettigede op til et bestemt beløb, hvis dette fører til et højere fradrag end den EBITDA-baserede sats. Medlemsstaterne kan nedsætte de fastsatte beløbstærskler for at sikre et højere beskyttelsesniveau for deres nationale skattegrundlag. Eftersom BEPS i princippet finder sted gennem overdrevent høje rentebetalinger mellem enheder, der er tilknyttede selskaber, er det på grund af de begrænsede risici for skatteundgåelse hensigtsmæssigt og nødvendigt at give mulighed for en eventuel udelukkelse af selvstændige enheder fra anvendelsesområdet for reglen om begrænsning af rentebetalinger. For at lette overgangen til den nye regel om begrænsning af rentebetalinger kan medlemsstaterne fastsætte en bedstefarklausul, som omfatter eksisterende lån, for så vidt deres vilkår ikke efterfølgende ændres, dvs. at bedstefarklausulen i tilfælde af en efterfølgende ændring ikke vil gælde for eventuelle forhøjelser af lånebeløb eller forlængelser af låns løbetid, men vil være begrænset til de oprindelige lånevilkår. Med forbehold af regler for statsstøtte kan medlemsstater også undlade at medtage overstigende låneomkostninger, der er påløbet lån, som anvendes til finansiering af et langsigtet offentligt infrastrukturprojekt, i betragtning af at sådanne finansieringsmuligheder kun udgør en lille eller slet ingen risiko for BEPS. Medlemsstaterne bør i denne forbindelse godtgøre, at finansieringsmuligheder for offentlige infrastrukturprojekter har særlige kendetegn, der berettiger til en sådan behandling i forhold til andre finansieringsmuligheder, der er omfattet af den restriktive regel.

               (9)

               Selv om det er almindeligt accepteret, at finansielle selskaber (dvs. finansieringsinstitutter og forsikringsselskaber) også bør underlægges begrænsninger af retten til fradrag for rentebetalinger, er det også almindeligt anerkendt, at disse to sektorer har særlige kendetegn, som kræver en mere individuelt tilpasset tilgang. Eftersom drøftelserne på området endnu ikke hverken på internationalt plan eller EU-plan har givet tilstrækkelige resultater, er det indtil videre ikke muligt at fastsætte specifikke regler for finans- og forsikringssektorerne, og medlemsstaterne bør derfor kunne udelukke dem fra anvendelsesområdet for reglerne om begrænsning af rentebetalinger.

               (10)

               Exitskat har til formål at sikre, at en stat, såfremt et skattesubjekt flytter aktiver eller sit skattemæssige hjemsted ud af denne stats skattejurisdiktion, opkræver skat af den økonomiske værdi af enhver kapitalgevinst, der er skabt på dens område, selv om denne gevinst endnu ikke er blevet realiseret på udflytningstidspunktet. Det er derfor nødvendigt at præcisere de tilfælde, hvor skattesubjekter er omfattet af regler om exitskat og beskattes af urealiserede kapitalgevinster, som er opbygget i deres overførte aktiver. Det er også nyttigt at præcisere, at overførsel af aktiver, herunder kontantbeløb, mellem et moderselskab og dets datterselskaber falder uden for anvendelsesområdet for den påtænkte regel om exitbeskatning. For at beregne beløbene er det vigtigt, at markedsværdien af de overførte aktiver på aktivernes udflytningstidspunkt fastslås på grundlag af armslængdeprincippet. For at sikre forenelighed mellem reglen og anvendelsen af kreditmetoden er det hensigtsmæssigt at lade medlemsstaterne tage udgangspunkt i det tidspunkt, hvor retten til at beskatte de overførte aktiver er tabt. Retten til beskatning bør fastsættes på nationalt niveau. Det er også nødvendigt at give den modtagende stat mulighed for at bestride den værdi af de overførte aktiver, som exitstaten har fastsat, når den ikke afspejler en sådan markedsværdi. Medlemsstaterne kan med henblik herpå benytte sig af eksisterende tvistbilæggelsesmekanismer. Det er nødvendigt inden for Unionen at tage anvendelsen af exitbeskatning op til behandling og beskrive betingelserne for, hvornår den er i overensstemmelse med EU-retten. I sådanne situationer bør skattesubjekter have ret til enten at betale den beregnede exitskat øjeblikkeligt eller til at få henstand med betalingen af skatten ved betaling af afdrag over et vist antal år, eventuelt sammen med renter og en garanti.
               Medlemsstaterne kan med henblik herpå anmode de berørte skattesubjekter om at opgive de nødvendige oplysninger i en erklæring. Der bør ikke opkræves exitskat, når overførslen af aktiver er midlertidig, og hensigten er, at aktiverne skal føres tilbage til den overførende enheds medlemsstat, såfremt overførslen sker med henblik på at opfylde tilsynsmæssige kapitalkrav eller af hensyn til likviditetsstyring, eller når det drejer sig om værdipapirfinansieringstransaktioner eller aktiver stillet som sikkerhed.

               (11)

               Skattesystemer indeholder generelle regler om bekæmpelse af misbrug for at bekæmpe skadelig skattepraksis, som endnu ikke er omfattet af specifikke bestemmelser. Generelle regler om bekæmpelse af misbrug har således til formål at dække huller og bør ikke påvirke anvendelsen af specifikke regler om bekæmpelse af misbrug. Inden for Unionen bør generelle regler om bekæmpelse af misbrug anvendes ved arrangementer, der ikke er reelle; derudover bør skattesubjektet have ret til at vælge den skattemæssigt mest fordelagtige struktur til sin forretningsaktivitet. Det er desuden vigtigt at sikre, at generelle regler om bekæmpelse af misbrug anvendes ensartet i indenlandske sammenhænge, inden for Unionen og over for tredjelande, så anvendelsesområdet og resultaterne af anvendelsen ikke er forskelligt i indenlandske og grænseoverskridende situationer. Medlemsstaterne bør ikke forhindres i at pålægge sanktioner ved anvendelse af generelle regler om bekæmpelse af misbrug. Når medlemsstaterne vurderer, om et arrangement bør betragtes som ikkereelt, kan de tage hensyn til alle velbegrundede økonomiske årsager, herunder finansiel virksomhed.

               (12)

               Regler om kontrollerede udenlandske selskaber (CFC-regler) har til formål igen at henføre et kontrolleret datterselskabs lavt beskattede indkomst til moderselskabet. Moderselskabet bliver således skattepligtigt af den henførte indkomst i den stat, hvor det er skattemæssigt hjemmehørende. Afhængigt af den pågældende stats politiske prioriteter kan CFC-reglerne vedrøre hele det lavt beskattede datterselskab, særlige kategorier af indkomst eller blot indkomst, der kunstigt er blevet overført til datterselskabet. For at sikre, at CFC-reglerne er en forholdsmæssigt afpasset reaktion på BEPS-problemerne, er det navnlig afgørende, at medlemsstater, som begrænser deres CFC-regler til indkomst, der kunstigt er blevet overført til datterselskabet, præcist fokuserer på situationer, hvor størstedelen af de beslutningstagende funktioner, der genererede overført indkomst i det kontrollerede selskab, udøves i skattesubjektets medlemsstat. For at begrænse den administrative byrde og efterlevelsesomkostningerne bør det også accepteres, at disse medlemsstater fritager visse enheder med lavt overskud eller lav fortjenstmargen, der medfører lavere risici for skatteundgåelse. Det er i overensstemmelse hermed nødvendigt, at CFC-reglerne udstrækkes til at omfatte overskud fra faste driftssteder, hvor dette overskud ikke er skattepligtigt, eller er skattefritaget i skattesubjektets medlemsstat. Der er imidlertid ingen grund til efter CFC-reglerne at beskatte overskud fra faste driftssteder, som nægtes skattefritagelse efter nationale regler, fordi disse faste driftssteder behandles, som om de var kontrollerede udenlandske selskaber. For at sikre et højere beskyttelsesniveau kan medlemsstaterne sænke tærsklen for kontrol eller anvende en højere tærskel ved sammenligning af den reelt betalte selskabsskat med den selskabsskat, der ville være blevet opkrævet i skattesubjektets medlemsstat. Medlemsstaterne kan i forbindelse med gennemførelse af CFC-reglerne i deres nationale lovgivning anvende en tilstrækkelig høj skattesatsfraktionstærskel.
               Det er hensigtsmæssigt at tackle sådanne situationer både i tredjelande og i Unionen. Af hensyn til de grundlæggende frihedsrettigheder bør indkomstkategorierne kombineres med en substansundtagelse, der tager sigte på i Unionen at begrænse reglernes virkninger til tilfælde, hvor CFC ikke viderefører en væsentlig økonomisk aktivitet. Det er vigtigt, at skatteforvaltninger og skattesubjekter samarbejder om at samle de relevante oplysninger om faktiske forhold og omstændigheder for at afgøre, om fritagelsesreglen skal finde anvendelse. Det bør være acceptabelt, at medlemsstaterne i forbindelse med gennemførelse af CFC-reglerne i deres nationale lovgivning anvender hvide, grå eller sorte lister over tredjelande, som er opstillet på grundlag af visse kriterier i dette direktiv og kan omfatte selskabsskatteniveau, eller anvender hvide lister over medlemsstater, som er opstillet på dette grundlag.

               (13)

               Hybride mismatch skyldes forskelle i den retlige kvalificering af betalinger (finansielle instrumenter) eller enheder, og disse forskelle bliver synlige i samspillet mellem retssystemerne i to jurisdiktioner. Sådanne mismatch fører ofte til dobbelte fradrag (dvs. et fradrag i begge stater) eller til, at der gives et fradrag i den ene stat, mens indkomsten ikke medregnes i skattegrundlaget i den anden. For at ophæve virkningerne af hybride mismatch-arrangementer er det nødvendigt at fastsætte regler, hvorved den ene af de to jurisdiktioner i et mismatch bør nægte fradrag for en betaling, der fører til sådan et resultat. I den forbindelse er det nyttigt at præcisere, at foranstaltninger til tackling af hybride mismatch i dette direktiv tager sigte på at tackle mismatchsituationer, der skyldes forskelle i den retlige kvalificering af et finansielt instrument eller en enhed og ikke har til formål at indvirke på de generelle kendetegn ved en medlemsstats skattesystem. Selv om medlemsstaterne inden for Gruppen vedrørende Adfærdskodeksen (erhvervsbeskatning) er blevet enige om retningslinjer for skattebehandlingen af hybride enheder og for hybride faste driftssteder i Unionen samt for skattebehandlingen af hybride enheder i forbindelse med tredjelande, er det stadig nødvendigt at vedtage bindende regler. Det er afgørende, at der arbejdes videre med hybride mismatch mellem medlemsstaterne og tredjelande samt med andre hybride mismatch, f.eks. dem, der omfatter faste driftssteder.

               (14)

               Det er nødvendigt at præcisere, at gennemførelsen af dette direktivs regler til bekæmpelse af skatteundgåelse ikke bør berøre skattesubjektets pligt til at overholde armslængdeprincippet eller medlemsstatens ret til at opregulere skattetilsvaret i overensstemmelse med armslængdeprincippet, hvis det er relevant.

               (15)

               Den Europæiske Tilsynsførende for Databeskyttelse er blevet hørt i overensstemmelse med artikel 28, stk. 2, i Europa-Parlamentets og Rådets forordning (EF) nr. 45/2001 (3). Retten til beskyttelse af personoplysninger i henhold til artikel 8 i Den Europæiske Unions charter om grundlæggende rettigheder samt Europa-Parlamentets og Rådets direktiv 95/46/EF (4) gælder for behandlingen af personoplysninger inden for rammerne af nærværende direktiv.

               (16)

               Da hovedmålet for dette direktiv er at forbedre det indre markeds modstandsevne som helhed over for grænseoverskridende metoder til skatteundgåelse, kan dette ikke i tilstrækkelig grad opfyldes ved, at medlemsstaterne handler hver for sig. De nationale selskabsskattesystemer er meget forskellige, og selvstændige tiltag fra medlemsstaternes side ville blot gentage den eksisterende fragmentering i det indre marked inden for direkte beskatning. Dette ville således blot videreføre ineffektivitet og forvridninger i samspillet mellem forskellige nationale foranstaltninger. Resultatet heraf vil være manglende koordinering. Eftersom megen ineffektivitet i det indre marked primært giver anledning til problemer af grænseoverskridende karakter, bør foranstaltninger til afhjælpning heraf snarere vedtages på EU-plan. Det er derfor afgørende, at der vedtages løsninger, som fungerer for det indre marked som helhed, og dette kan bedre nås på EU-plan. Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går dette direktiv ikke videre, end hvad der er nødvendigt for at nå dette mål. Idet dette direktiv fastsætter et minimumsniveau for beskyttelse af det indre marked, har det udelukkende til formål at sikre det nødvendige minimum af koordinering inden for Unionen, der skal til for at opfylde dets mål.

               (17)

               Fire år efter ikrafttrædelsen af dette direktiv bør Kommissionen foretage en evaluering af dets gennemførelse og rapportere til Rådet herom. Medlemsstaterne bør meddele Kommissionen alle oplysninger, der er nødvendige for denne evaluering —

         VEDTAGET DETTE DIREKTIV:
   KAPITEL I

      GENERELLE BESTEMMELSER

   Artikel 1
   Anvendelsesområde
   Dette direktiv finder anvendelse på alle skattesubjekter, som er selskabsskattepligtige i en eller flere medlemsstater, herunder faste driftssteder i en eller flere medlemsstater for enheder, der er skattemæssigt hjemmehørende i et tredjeland.
   Artikel 2
   Definitioner
   I dette direktiv forstås ved:
   1)   »låneomkostninger«: renteudgifter af alle former for gæld, andre udgifter, der økonomisk svarer til renter, og udgifter i forbindelse med fremskaffelsen af finansiering som defineret i national ret, herunder, men ikke kun, betalinger til overskudsafhængige lån, imputerede renter på instrumenter som konvertible obligationer og nulkuponobligationer, beløb under alternative finansieringsordninger såsom islamisk finansiering, finansieringsomkostningselementet ved finansielle leasingbetalinger, kapitaliserede renter medtaget i balanceværdien for et tilknyttet aktiv eller nedskrivninger af kapitaliserede renter, beløb, der måles i forhold til finansieringsafkast i henhold til regler for intern afregning, hvor det er relevant, fiktive rentebeløb under afledte finansielle instrumenter eller risikoafdækningsordninger med hensyn til en enheds lån, visse gevinster og tab ved lån i udenlandsk valuta og instrumenter i forbindelse med fremskaffelse af finansiering, garantigebyrer for finansieringsordninger, gebyrer for ordninger og lignende omkostninger i forbindelse med lån af finansielle midler
   2)   »overstigende låneomkostninger«: det beløb, med hvilket et skattesubjekts fradragsberettigede låneomkostninger overstiger de skattepligtige renteindtægter og anden økonomisk tilsvarende skattepligtig indkomst, som skattesubjektet modtager i henhold til national ret
   3)   »skatteperiode«: skatteår, kalenderår eller enhver anden passende periode til skattemæssige formål
   4)   »tilknyttet selskab«:

               a)

               en enhed, hvor skattesubjektet har direkte eller indirekte interesse i form af stemmerettigheder eller kapitalejerskab på 25 % eller mere eller har ret til at modtage 25 % eller mere af overskuddet i denne enhed

               b)

               en enkeltperson eller enhed, som har direkte eller interesse i et skattesubjekt i form af stemmerettigheder eller kapitalejerskab på 25 % eller mere eller har ret til at modtage 25 % eller mere af skattesubjektets overskud.

         Hvis en enkeltperson eller enhed har direkte eller indirekte interesse i et skattesubjekt og en eller flere enheder på 25 % eller mere, anses alle berørte enheder, herunder skattesubjektet, for tilknyttede selskaber.
   I forbindelse med artikel 9, og hvis mismatchet omfatter en hybrid enhed, ændres denne definition, således at kravet om 25 % erstattes med et krav om 50 %
   5)   »finansielt selskab«: en af følgende enheder:

               a)

               et kreditinstitut eller et investeringsselskab som defineret i artikel 4, stk. 1, nr. 1), i Europa-Parlamentets og Rådets direktiv 2004/39/EF (5) eller en forvalter af alternative investeringsfonde (FAIF) som defineret i artikel 4, stk. 1, litra b), i Europa-Parlamentets og Rådets direktiv 2011/61/EU (6), eller et administrationsselskab for et institut for kollektiv investering i værdipapirer (investeringsinstitut) som defineret i artikel 2, stk. 1, litra b), i Europa-Parlamentets og Rådets direktiv 2009/65/EF (7)

               b)

               et forsikringsselskab som defineret i artikel 13, nr. 1), i Europa-Parlamentets og Rådets direktiv 2009/138/EF (8)

               c)

               et genforsikringsselskab som defineret i artikel 13, nr. 4), i direktiv 2009/138/EF

               d)

               en arbejdsmarkedsrelateret pensionskasse, som er omfattet af Europa-Parlamentets og Rådets direktiv 2003/41/EF (9), medmindre en medlemsstat har besluttet ikke at anvende nævnte direktiv helt eller delvist på denne pensionskasse, jf. nævnte direktivs artikel 5, eller på en repræsentant for den arbejdsmarkedsrelaterede pensionskasse, jf. nævnte direktivs artikel 19, stk. 1

               e)

               pensionsinstitutter, som forvalter pensionsordninger, der betragtes som sociale sikringsordninger omfattet af Europa-Parlamentets og Rådets forordning (EF) nr. 883/2004 (10) og Europa-Parlamentets og Rådets forordning (EF) nr. 987/2009 (11) samt alle retlige enheder, der er oprettet med henblik på investering i sådanne ordninger

               f)

               en alternativ investeringsfond (AIF), der forvaltes af en FAIF som defineret i artikel 4, stk. 1, litra b), i direktiv 2011/61/EU, eller en AIF, der er underkastet tilsyn i henhold til gældende national ret

               g)

               et investeringsinstitut, jf. artikel 1, stk. 2, i direktiv 2009/65/EF

               h)

               en central modpart som defineret i artikel 2, nr. 1), i Europa-Parlamentets og Rådets forordning (EU) nr. 648/2012 (12)

               i)

               en værdipapircentral som defineret i artikel 2, stk. 1, nr. 1), i Europa-Parlamentets og Rådets forordning (EU) nr. 909/2014 (13)

         6)   »overførsel af aktiver«: en handling, hvorved en medlemsstat mister retten til at beskatte de overførte aktiver, mens aktiverne forbliver under det samme skattesubjekts retmæssige eller økonomiske ejerskab
   7)   »flytning af skattemæssigt hjemsted«: en handling, hvorved et skattesubjekt ophører med at være skattemæssigt hjemmehørende i en medlemsstat, idet det bliver skattemæssigt hjemmehørende i en anden medlemsstat eller i et tredjeland
   8)   »flytning af en virksomhed, der videreføres af et fast driftssted«: en handling, hvorved et skattesubjekt ophører med at have en skattepligtig tilstedeværelse i en medlemsstat og opnår en sådan tilstedeværelse i en anden medlemsstat eller et tredjeland, uden at skattesubjektet bliver skattemæssigt hjemmehørende i medlemsstaten eller tredjelandet
   9)   »hybridt mismatch«: en situation mellem et skattesubjekt i en medlemsstat og et tilknyttet selskab i en anden medlemsstat eller et struktureret arrangement mellem parter i medlemsstater, hvor følgende resultat skyldes forskelle i den retlige kvalificering af et finansielt instrument eller en finansiel enhed:

               a)

               den samme betaling eller de samme udgifter eller tab fradrages i både den medlemsstat, som betalingen stammer fra, hvor udgifterne er pådraget, eller tabene er lidt, og i en anden medlemsstat (»dobbelt fradrag«), eller

               b)

               en betaling fradrages i den medlemsstat, som betalingen stammer fra, mens samme betaling ikke medregnes skattemæssigt i den anden medlemsstat (»fradrag uden medregning«).

         Artikel 3
   Minimumsniveau af beskyttelse
   Dette direktiv er ikke til hinder for anvendelsen af nationale eller aftalebaserede bestemmelser, der har til formål at sikre et højere beskyttelsesniveau for nationale selskabsskattegrundlag.
   KAPITEL II

      FORANSTALTNINGER TIL BEKÆMPELSE AF SKATTEUNDGÅELSE

   Artikel 4
   Regel om begrænsning af rentebetalinger
   1.   Overstigende låneomkostninger er fradragsberettigede i den skatteperiode, hvor de påløber, men kun op til 30 % af skattesubjektets resultat før renter, skat og af- og nedskrivninger (EBITDA).
   I forbindelse med denne artikel kan medlemsstaterne også behandle følgende som et skattesubjekt:

               a)

               en enhed, der har tilladelse eller er forpligtet til at anvende reglerne på vegne af en koncern som defineret i henhold til national skatteret

               b)

               en enhed i en koncern som defineret i henhold til national skatteret, som ikke skattemæssigt konsoliderer sine medlemmers resultater.

         Under sådanne omstændigheder kan overstigende låneomkostninger og EBITDA beregnes på koncernplan, og de omfatter resultaterne for alle dens medlemmer.
   2.   EBITDA beregnes ved at lægge beløbene justeret for skat for overstigende låneomkostninger samt beløbene justeret for skat for af- og nedskrivninger til den selskabsskattepligtige indkomst i skattesubjektets medlemsstat. Indkomst, der er fritaget for skat, udelukkes fra et skattesubjekts EBITDA.
   3.   Uanset stk. 1 kan et skattesubjekt gives ret:

               a)

               til fradrag af overstigende låneomkostninger op til 3 000 000 EUR

               b)

               til fuldt fradrag af overstigende låneomkostninger, hvis skattesubjektet er en selvstændig enhed.

         I forbindelse med stk. 1, andet afsnit, gælder beløbet på 3 000 000 EUR for hele koncernen.
   I forbindelse med første afsnit, litra b), forstås ved selvstændig enhed et skattesubjekt, der ikke i regnskabsmæssig henseende er en del af en koncern og ikke har noget tilknyttet selskab eller fast driftssted.
   4.   Medlemsstaterne kan undtage overstigende låneomkostninger fra anvendelsesområdet for stk. 1 i forbindelse med:

               a)

               lån, som er optaget inden den 17. juni 2016, men undtagelsen omfatter ikke efterfølgende ændringer af sådanne lån

               b)

               lån, som anvendes til finansiering af et langsigtet offentligt infrastrukturprojekt, hvor den projektansvarlige, låneomkostningerne, aktiverne og indtægterne alle befinder sig i Unionen.

         I forbindelse med første afsnit, litra b), forstås ved langsigtet offentligt infrastrukturprojekt et projekt om levering, opgradering, drift og/eller vedligeholdelse af et stort aktiv, som en medlemsstat anser for at være i offentlighedens interesse.
   Hvis første afsnit, litra b), finder anvendelse, udelukkes enhver indkomst fra et langsigtet offentligt infrastrukturprojekt fra skattesubjektets EBITDA, og enhver udelukket overstigende låneomkostning medtages ikke i koncernens overstigende låneomkostninger i forhold til tredjeparter, som er omhandlet i stk. 5, litra b).
   5.   Hvis skattesubjektet i regnskabsmæssig henseende er medlem af en koncern, kan skattesubjektet gives ret til enten:

               a)

               fuldt fradrag af sine overstigende låneomkostninger, hvis det kan påvise, at dets egenkapitalandel i forhold til dets samlede aktiver svarer til eller er højere end koncernens tilsvarende egenkapitalandel, og på følgende betingelser:

                           i)

                           skattesubjektets egenkapitalandel i forhold til dets samlede aktiver anses for at svare til koncernens tilsvarende egenkapitalandel, hvis skattesubjektets egenkapitalandel i forhold til dets samlede aktiver er op til to procentpoint lavere, og

                           ii)

                           alle aktiver og passiver er værdiansat efter den samme metode, der anvendes i det konsoliderede regnskab, der er omhandlet i stk. 8,

                     eller

               b)

               fradrag af overstigende låneomkostninger til et beløb, der overstiger det beløb, som det i henhold til stk. 1 ville have ret til at fradrage. Denne højere grænse for retten til fradrag af overstigende låneomkostninger vedrører i regnskabsmæssig henseende den koncern, som skattesubjektet er medlem af, og beregnes i to trin:

                           i)

                           først fastsættes koncernens andel ved at dividere koncernens overstigende låneomkostninger i forhold til tredjeparter med koncernens EBITDA, og

                           ii)

                           derefter multipliceres koncernens andel med skattesubjektets EBITDA, der beregnes i henhold til stk. 2.

         6.   Skattesubjektets medlemsstat kan fastsætte regler for enten:

               a)

               fremførsel, uden tidsbegrænsning, af overstigende låneomkostninger, som i henhold til stk. 1-5 ikke kan fradrages i den indeværende skatteperiode

               b)

               fremførsel, uden tidsbegrænsning, og tilbageførsel, i højst tre år, af overstigende låneomkostninger, som i henhold til stk. 1-5 ikke kan fradrages i den indeværende skatteperiode, eller

               c)

               fremførsel, uden tidsbegrænsning, af overstigende låneomkostninger og, i højst fem år, af uudnyttet rentefradragskapacitet, som i henhold til stk. 1-5 ikke kan fradrages i den indeværende skatteperiode.

         7.   Medlemsstaterne kan undtage finansielle selskaber fra anvendelsesområdet for stk. 1-6, herunder hvis sådanne finansielle selskaber i regnskabsmæssig henseende er en del af en koncern.
   8.   I forbindelse med denne artikel omfatter koncernen i regnskabsmæssig henseende alle de enheder, der fuldt ud indgår i de konsoliderede regnskaber, som er udarbejdet i overensstemmelse med International Financial Reporting Standards eller en medlemsstats nationale regnskabssystem. Skattesubjektet kan gives ret til at anvende konsoliderede regnskaber, der er udarbejdet i henhold til andre regnskabsstandarder.
   Artikel 5
   Exitbeskatning
   1.   Et skattesubjekt er skattepligtigt af et beløb svarende til markedsværdien af de overførte aktiver på aktivernes udflytningstidspunkt, minus deres skattemæssige værdi, hvis en af følgende betingelser er opfyldt:

               a)

               et skattesubjekt overfører aktiver fra sit hovedsæde til sit faste driftssted i en anden medlemsstat eller i et tredjeland, for så vidt som den medlemsstat, hvor hovedsædet er beliggende, på grund af overførslen ikke længere har ret til at beskatte de overførte aktiver

               b)

               et skattesubjekt overfører aktiver fra sit faste driftssted i en medlemsstat til sit hovedsæde eller et andet fast driftssted i en anden medlemsstat eller i et tredjeland, for så vidt som den medlemsstat, hvor det faste driftssted er beliggende, på grund af overførslen ikke længere har ret til at beskatte de overførte aktiver

               c)

               et skattesubjekt flytter sit skattemæssige hjemsted til en anden medlemsstat eller til et tredjeland, med undtagelse af de aktiver der i praksis reelt forbliver knyttet til et fast driftssted i den første medlemsstat

               d)

               et skattesubjekt overfører den virksomhed, som dets faste driftssted viderefører, fra en medlemsstat til en anden medlemsstat eller til et tredjeland, for så vidt som den medlemsstat, hvor det faste driftssted er beliggende, på grund af overførslen ikke længere har ret til at beskatte de overførte aktiver.

         2.   Et skattesubjekt gives ret til at få henstand med betalingen af den exitskat, der er omhandlet i stk. 1, ved at betale afdrag over fem år i følgende situationer:

               a)

               et skattesubjekt overfører aktiver fra sit hovedsæde til sit faste driftssted i en anden medlemsstat eller i et tredjeland, som er part i aftalen om Det Europæiske Økonomiske Samarbejdsområde (EØS-aftalen)

               b)

               et skattesubjekt overfører aktiver fra sit faste driftssted i en medlemsstat til sit hovedsæde eller et andet fast driftssted i en anden medlemsstat eller et tredjeland, som er part i EØS-aftalen

               c)

               et skattesubjekt flytter sit skattemæssige hjemsted til en anden medlemsstat eller til et tredjeland, som er part i EØS-aftalen

               d)

               et skattesubjekt overfører den virksomhed, som dets faste driftssted viderefører, til en anden medlemsstat eller et tredjeland, som er part i EØS-aftalen.

         Dette stykke finder anvendelse på tredjelande, som er parter i EØS-aftalen, hvis de har indgået en aftale med skattesubjektets medlemsstat eller med Unionen om gensidig bistand ved inddrivelse af skattekrav svarende til den gensidige bistand, der er omhandlet i Rådets direktiv 2010/24/EU (14).
   3.   Hvis et skattesubjekt får henstand med betalingen, jf. stk. 2, kan der opkræves renter i overensstemmelse med lovgivningen i skattesubjektets eller det faste driftssteds medlemsstat, alt efter omstændighederne.
   Hvis der er en påviselig og reel risiko for manglende inddrivelse, kan skattesubjektet tillige pålægges pligt til at stille sikkerhed som betingelse for at få henstand med betalingen efter stk. 2.
   Andet afsnit finder ikke anvendelse, hvis lovgivningen i skattesubjektets eller det faste driftssteds medlemsstat giver mulighed for at opkræve den skyldige skat gennem et andet skattesubjekt, der er medlem af den samme koncern og er skattemæssigt hjemmehørende i den pågældende medlemsstat.
   4.   Hvis stk. 2 finder anvendelse, ophæves henstanden øjeblikkeligt, og den skyldige skat kan inddrives i følgende situationer:

               a)

               de overførte aktiver eller den virksomhed, der videreføres af skattesubjektets faste driftssted, sælges eller afhændes på anden måde

               b)

               de overførte aktiver overføres efterfølgende til et tredjeland

               c)

               skattesubjektets skattemæssige hjemsted eller den virksomhed, der videreføres af dets faste driftssted, flyttes efterfølgende til et tredjeland

               d)

               skattesubjektet går konkurs eller afvikles

               e)

               skattesubjektet opfylder ikke sine forpligtelser i forbindelse med afdrag og bringer ikke sin situation i overensstemmelse med reglerne inden for et rimeligt tidsrum, der ikke må overstige 12 måneder.

         Litra b) og c) finder ikke anvendelse på tredjelande, som er parter i EØS-aftalen, hvis de har indgået en aftale med skattesubjektets medlemsstat eller med Unionen om gensidig bistand ved inddrivelse af skattekrav svarende til den gensidige bistand, der er omhandlet i direktiv 2010/24/EU.
   5.   Hvis aktiverne, det skattemæssige hjemsted eller den virksomhed, der videreføres af et fast driftssted, overføres eller flyttes til en anden medlemsstat, anvender denne medlemsstat den værdi, der blev fastslået af skattesubjektets eller det faste driftssteds medlemsstat, som aktivernes skattemæssige indgangsværdi, medmindre denne ikke afspejler markedsværdien.
   6.   I forbindelse med stk. 1-5 er »markedsværdien« det beløb, et aktiv kan handles for, eller for hvilket gensidige fordringer mellem villige, ikkeforbundne købere og sælgere kan opgøres i en direkte transaktion.
   7.   Forudsat at aktiverne inden for en periode på 12 måneder skal føres tilbage til den overførende enheds medlemsstat, finder denne artikel ikke anvendelse på overførsler af aktiver i forbindelse med værdipapirfinansiering, aktiver stillet som sikkerhed, eller hvis overførslen af aktiver sker med henblik på at opfylde tilsynsmæssige kapitalkrav eller af hensyn til likviditetsstyring.
   Artikel 6
   Generel regel om bekæmpelse af misbrug
   1.   Ved beregning af selskabsskattetilsvaret ser en medlemsstat bort fra arrangementer eller serier af arrangementer, der er tilrettelagt med det hovedformål, eller der som et af hovedformålene har, at opnå en skattefordel, som virker mod formålet og hensigten med gældende skatteret, og som ikke er reelle under hensyntagen til alle relevante faktiske forhold og omstændigheder. Et arrangement kan omfatte flere trin eller dele.
   2.   Med hensyn til stk. 1 betragtes arrangementer eller serier af arrangementer som værende ikke reelle, i det omfang de ikke er tilrettelagt af velbegrundede kommercielle årsager, der afspejler den økonomiske virkelighed.
   3.   Hvis der ses bort fra arrangementer eller serier af arrangementer, jf. stk. 1, beregnes skattetilsvaret i overensstemmelse med national ret.
   Artikel 7
   Regler for kontrollerede udenlandske selskaber (CFC-regler)
   1.   Et skattesubjekts medlemsstat behandler en enhed eller et fast driftssted, hvis overskud ikke er skattepligtigt eller er skattefritaget i den pågældende medlemsstat, som et kontrolleret udenlandsk selskab, hvis følgende betingelser er opfyldt:

               a)

               skattesubjektet har, hvis der er tale om enhed, selv eller sammen med sine tilknyttede selskaber en direkte eller indirekte interesse på mere end 50 % af stemmerettighederne eller ejer direkte eller indirekte mere end 50 % af kapitalen eller har ret til at modtage mere end 50 % af overskuddet i denne enhed, og

               b)

               den reelle selskabsskat, som enheden eller det faste driftssted har betalt af sit overskud, er lavere end forskellen mellem den selskabsskat, der ville være blevet pålagt enheden eller det faste driftssted i henhold til det gældende selskabsskattesystem i skattesubjektets medlemsstat, og den reelle selskabsskat, som enheden eller det faste driftssted har betalt af sit overskud.

         I forbindelse med første afsnit, litra b), tages et kontrolleret udenlandsk selskabs faste driftssted, som ikke er skattepligtigt eller er skattefritaget i det kontrollerede udenlandske selskabs jurisdiktion, ikke i betragtning. Endvidere forstås ved selskabsskat, som ville være blevet pålagt i skattesubjektets medlemsstat, den selskabsskat, som beregnes i henhold til reglerne i skattesubjektets medlemsstat.
   2.   Hvis en enhed eller et fast driftssted behandles som et kontrolleret udenlandsk selskab i henhold til stk. 1, skal medlemsstaten i skattegrundlaget medregne følgende:

               a)

               enhedens ikkeudloddede indkomst eller indkomst fra det faste driftssted, der stammer fra følgende kategorier:

                           i)

                           renter eller anden indkomst fra finansielle aktiver

                           ii)

                           royalties eller anden indkomst fra intellektuelle ejendomsrettigheder

                           iii)

                           dividende og indkomst fra afhændelse af andele

                           iv)

                           indkomst fra finansiel leasing

                           v)

                           indkomst fra forsikrings- og bankvirksomhed samt anden finansiel virksomhed

                           vi)

                           indkomst fra faktureringsselskaber, der opnår indkomst fra salg og tjenesteydelser på varer og tjenesteydelser, der købes af og sælges til tilknyttede selskaber, og som bidrager med ingen eller ringe økonomisk værdi.

                     Dette litra finder ikke anvendelse, når det kontrollerede udenlandske selskab viderefører en væsentlig økonomisk aktivitet, der understøttes af personale, udstyr, aktiver og lokaler, som det fremgår af de relevante faktiske forhold og omstændigheder.
               Hvis det kontrollerede udenlandske selskab er hjemmehørende eller beliggende i et tredjeland, der ikke er part i EØS-aftalen, kan medlemsstaterne beslutte at undlade at anvende foregående afsnit,
               eller

               b)

               enhedens ikkeudloddede indkomst eller indkomst fra faste driftssteder, der hidrører fra arrangementer, der ikke er reelle, og som udelukkende er oprettet med det hovedformål at opnå en skattefordel.
               I forbindelse med dette litra betragtes et arrangement eller en serie af arrangementer som ikkereelle, i det omfang enheden eller det faste driftssted ikke ville eje aktiverne eller ikke ville have påtaget sig den risiko, der genererer alle eller dele af dens indkomst, hvis den ikke havde været kontrolleret af et selskab, hvor de ledelsesopgaver, som vedrører disse aktiver og risici, varetages og er medvirkende til skabelsen af den kontrollerede enheds indkomst.

         3.   Hvis et skattesubjekts skattegrundlag efter reglerne i en medlemsstat beregnes i henhold til stk. 2, litra a), kan medlemsstaten vælge ikke at behandle en enhed eller et fast driftssted som et kontrolleret udenlandsk selskab i henhold til stk. 1, hvis en tredjedel eller mindre af den indkomst, der tilfalder enheden eller det faste driftssted, falder ind under en af kategorierne i stk. 2, litra a).
   Hvis et skattesubjekts skattegrundlag efter reglerne i en medlemsstat beregnes i henhold til stk. 2, litra a), kan medlemsstaten vælge ikke at behandle finansielle selskaber som kontrollerede udenlandske selskaber, hvis en tredjedel eller mindre af enhedens indkomst fra kategorierne i stk. 2, litra a), hidrører fra transaktioner med skattesubjektet eller dets tilknyttede selskaber.
   4.   Medlemsstaterne kan undtage en enhed eller et fast driftssted fra anvendelsesområdet for stk. 2, litra b),

               a)

               med et regnskabsmæssigt overskud på højst 750 000 EUR og ikkedriftsmæssige indtægter på højst 75 000 EUR eller

               b)

               hvis regnskabsmæssige overskud udgør højst 10 % af enhedens eller det faste driftssteds driftsomkostninger for den pågældende skatteperiode.

         I forbindelse med første afsnit, litra b), må driftsomkostningerne ikke omfatte omkostninger til varer, der sælges uden for det land, hvor enheden er skattemæssigt hjemmehørende, eller hvor det faste driftssted er beliggende, og betalinger til tilknyttede selskaber.
   Artikel 8
   Beregning af det kontrollerede udenlandske selskabs indkomst
   1.   Hvis artikel 7, stk. 2, litra a), finder anvendelse, beregnes den indkomst, der medregnes i skattesubjektets skattegrundlag, i overensstemmelse med selskabsskattereglerne i den medlemsstat, hvor skattesubjektet er skattemæssigt hjemmehørende eller beliggende. Enhedens eller det faste driftssteds tab medregnes ikke i skattegrundlaget, men kan fremføres i henhold til national ret og tages med i beregningen i efterfølgende skatteperioder.
   2.   Hvis artikel 7, stk. 2, litra b), finder anvendelse, begrænses den indkomst, der skal medregnes i skattesubjektets skattegrundlag, til de beløb, der genereres gennem aktiver og risici, som knytter sig til de ledelsesopgaver, der varetages af det kontrollerende selskab. Henføringen af det kontrollerede udenlandske selskabs indkomst beregnes i overensstemmelse med armslængdeprincippet.
   3.   Den indkomst, der skal medregnes i skattegrundlaget, beregnes i forhold til skattesubjektets interesser i enheden som defineret i artikel 7, stk. 1, litra a).
   4.   Indkomsten medregnes i den skatteperiode for skattesubjektet, hvor enhedens skatteår ophører.
   5.   Hvis enheden udlodder overskud til skattesubjektet, og dette udloddede overskud medregnes i skattesubjektets skattepligtige indkomst, fradrages de indkomstbeløb, som tidligere var medregnet i skattegrundlaget i henhold til artikel 7, i skattegrundlaget, når den skyldige skat beregnes for det udloddede overskud, for at sikre, at der ikke sker dobbeltbeskatning.
   6.   Hvis skattesubjektet afhænder sine interesser i enheden eller i den virksomhed, der udøves af det faste driftssted, og dele af provenuet fra afhændelsen, som tidligere var medregnet i skattegrundlaget i henhold til artikel 7, fradrages det pågældende beløb i skattegrundlaget ved beregningen af den skyldige skat af dette provenu, for at sikre, at der ikke sker dobbeltbeskatning.
   7.   Skattesubjektets medlemsstat giver mulighed for at fradrage den skat, som enheden eller det faste driftssted har betalt, i skattesubjektets skattetilsvar i det land, hvor det har sit skattemæssige hjemsted eller er beliggende. Fradraget beregnes i overensstemmelse med national ret.
   Artikel 9
   Hybride mismatch
   1.   I det omfang et hybridt mismatch fører til dobbelt fradrag, gives fradraget kun i den medlemsstat, som en sådan betaling stammer fra.
   2.   I det omfang et hybridt mismatch fører til et fradrag uden medregning, nægter betalerens medlemsstat fradrag af en sådan betaling.
   KAPITEL III

      AFSLUTTENDE BESTEMMELSER

   Artikel 10
   Evaluering
   1.   Kommissionen foretager senest den 9. august 2020 en evaluering af dette direktivs gennemførelse, navnlig indvirkningen af artikel 4, og rapporterer til Rådet herom. Kommissionens rapport ledsages om nødvendigt af et lovgivningsforslag.
   2.   Medlemsstaterne meddeler Kommissionen alle oplysninger, der er nødvendige for evalueringen af dette direktivs gennemførelse.
   3.   De medlemsstater, der er omhandlet i artikel 11, stk. 6, sender inden den 1. juli 2017 Kommissionen alle de oplysninger, der er nødvendige for at vurdere effektiviteten af de nationale målrettede regler for forebyggelse af risici for udhuling af skattegrundlaget og overførsel af overskud (BEPS).
   Artikel 11
   Gennemførelse
   1.   Medlemsstaterne vedtager og offentliggør senest den 31. december 2018 de love og administrative bestemmelser, der er nødvendige for at efterkomme dette direktiv. De meddeler straks Kommissionen teksten til disse love og bestemmelser.
   De anvender disse love og bestemmelser fra den 1. januar 2019.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   3.   Hvor der i dette direktiv nævnes et monetært beløb i euro (EUR), kan medlemsstater, der ikke har euroen som valuta, vælge at beregne den tilsvarende værdi i national valuta den 12. juli 2016.
   4.   Uanset artikel 5, stk. 2, kan Estland, så længe det ikke beskatter ikkeudloddet overskud, betragte en overførsel af aktiver af monetær eller ikkemonetær art, herunder kontanter, fra et fast driftssted beliggende i Estland til et hovedsæde eller et andet fast driftssted i en anden medlemsstat eller i et tredjeland, der er part i EØS-aftalen, som overskudsudlodning og opkræve indkomstskat, uden at skattesubjekterne gives ret til at få henstand med betalingen af en sådan skat.
   5.   Uanset stk. 1 vedtager og offentliggør medlemsstaterne senest den 31. december 2019 de love og administrative bestemmelser, der er nødvendige for at efterkomme artikel 5. De meddeler straks Kommissionen teksten til disse love og bestemmelser.
   De anvender disse love og bestemmelser fra den 1. januar 2020.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   6.   Uanset artikel 4 kan medlemsstater, der har nationale målrettede regler for forebyggelse af risici for BEPS den 8. august 2016, som er lige så effektive som reglen om begrænsning af rentebetalinger i dette direktiv, anvende disse målrettede regler indtil udgangen af det første hele skatteår efter datoen for offentliggørelse af aftalen mellem OECD's medlemmer på det officielle websted om en minimumsstandard med hensyn til BEPS-aktion 4, dog senest indtil den 1. januar 2024.
   Artikel 12
   Ikrafttræden
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 13
   Adressater
   Dette direktiv er rettet til medlemsstaterne.

      Udfærdiget i Bruxelles, den 12. juli 2016.

            På Rådets vegne

         P. KAŽIMÍR

            Formand

      (1)  Endnu ikke offentliggjort i EUT.

      (2)  Endnu ikke offentliggjort i EUT.

      (3)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (4)  Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

      (5)  Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).

      (6)  Europa-Parlamentets og Rådets direktiv 2011/61/EU af 8. juni 2011 om forvaltere af alternative investeringsfonde og om ændring af direktiv 2003/41/EF og 2009/65/EF samt forordning (EF) nr. 1060/2009 og (EU) nr. 1095/2010 (EUT L 174 af 1.7.2011, s. 1).

      (7)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).

      (8)  Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (EUT L 335 af 17.12.2009, s. 1).

      (9)  Europa-Parlamentets og Rådets direktiv 2003/41/EF af 3. juni 2003 om arbejdsmarkedsrelaterede pensionskassers aktiviteter og tilsynet hermed (EUT L 235 af 23.9.2003, s. 10).

      (10)  Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (EUT L 166 af 30.4.2004, s. 1)

      (11)  Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT L 284 af 30.10.2009, s. 1).

      (12)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).

      (13)  Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1).

      (14)  Rådets direktiv 2010/24/EU af 16. marts 2010 om gensidig bistand ved inddrivelse af fordringer i forbindelse med skatter, afgifter og andre foranstaltninger (EUT L 84 af 31.3.2010, s. 1).


Avis juridique important

|

31990L0206

KOMMISSIONENS  DIREKTIV  af 9. april 1990  om aendring af bilagene til Raadets direktiv 70/524/EOEF om tilsaetningsstoffer til foderstoffer  (90/206/EOEF)

EF-Tidende nr. L 106 af 26/04/1990 s. 0030 - 0031 den finske specialudgave: kapitel 3 bind 32 s. 0137  den svenske specialudgave: kapitel 3 bind 32 s. 0137

*****  KOMMISSIONENS  DIREKTIV  af 9. april 1990  om aendring af bilagene til Raadets direktiv 70/524/EOEF om tilsaetningsstoffer til foderstoffer  (90/206/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets direktiv 70/524/EOEF af 23. november 1970 om tilsaetningsstoffer til foderstoffer (1), senest aendret ved Kommissionens direktiv 90/110/EOEF (2), saerlig artikel 7, og  ud fra foelgende betragtninger:  Ifoelge direktiv 70/524/EOEF skal indholdet af bilagene til stadighed tilpasses den videnskabelige og tekniske udvikling; bilagene blev kodificeret ved Kommissionens direktiv 85/429/EOEF (3);  der er i visse medlemsstater med held forsoegt en ny brug af antibiotikumet »avoparcin«; saadan ny brug boer foreloebigt tillades paa nationalt plan i afventen af, at den kan tillades paa faellesskabsplan;  de i dette direktiv fastsatte foranstaltninger er i overensstemmelse med udtalelse fra Den Staaende Foderstofkomité -  UDSTEDT FOELGENDE DIREKTIV:  Artikel 1  Bilag II til direktiv 70/524/EOEF aendres som anfoert i bilaget til naervaerende direktiv.  Artikel 2  Dette direktiv er rettet til medlemsstaterne.  Udfaerdiget i Bruxelles, den 9. april 1990.  Paa Kommissionens vegne  Ray MAC SHARRY  Medlem af Kommissionen  (1) EFT nr. L 270 af 14. 12. 1970, s. 1.  (2) EFT nr. L 67 af 15. 3. 1990, s. 44.  (3) EFT nr. L 245 af 12. 9. 1985, s. 1.  BILAG  I bilag II til direktiv 70/524/EOEF, i del A »Antibiotika« suppleres teksten til nr. 22 »Avoparcin« som foelger:  1.2.3.4.5.6.7.8.9 //  //  //  //  //  //  //  //  //  // Nr.  // Tilsaetningsstof   // Kemisk betegnelse Beskrivelse  // Dyreart eller dyrekategori  // Maximums- alder   // Mindste indhold  // Stoerste indhold   //   //  1.2.3.4.5.6,7.8.9 //  //   //   //   //   // mg/kg af fuldfoderet  // Bestemmelser i oevrigt  // Tilladelsens varighed  // 1.2.3.4.5.6.7.8.9 //  //  //  //  //  //  //  //  //  //  // //  // »Malkekoeer    // -   // 4   // 10   // I brugsanvisningen anfoeres: »Dosis af avoparcin i den daglige fodermaengde boer - ikke overstige 100 mg - ikke vaere mindre end 50 mg.«   // 30. 11. 1990«   //    //   //   //   //   //   //  //   //


title: Rådets direktiv 2009/47/EF af 5. maj 2009 om ændring af direktiv 2006/112/EF hvad angår de nedsatte satser for merværdiafgiften

text:
               9.5.2009

               DA

               Den Europæiske Unions Tidende

               L 116/18

      RÅDETS DIREKTIV 2009/47/EF
   af 5. maj 2009
   om ændring af direktiv 2006/112/EF hvad angår de nedsatte satser for merværdiafgiften
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 93,
   under henvisning til forslag fra Kommissionen,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg (2),
   og ud fra følgende betragtninger:

               (1)

               Rådets direktiv 2006/112/EF af 28. november 2006 om det fælles merværdiafgiftssystem (3) tillader medlemsstaterne at anvende en eller to nedsatte satser, som ikke må være mindre end 5 %, og som kun gælder for en restriktiv liste over leveringer af varer og ydelser.

               (2)

               I meddelelsen om andre momssatser end normalsatser for moms, som Kommissionen forelagde for Europa-Parlamentet og Rådet i 2007, blev det konkluderet, at anvendelsen af nedsatte momssatser på tjenesteydelser, der leveres lokalt, ikke udgør nogen reel trussel for det indre markeds funktion og under visse omstændigheder kan tænkes at have positive virkninger med hensyn til jobskabelse og bekæmpelse af sort arbejde. Det er derfor hensigtsmæssigt at give medlemsstaterne mulighed for at anvende nedsatte momssatser på arbejdskraftintensive ydelser, der er omfattet af de midlertidige bestemmelser, som gælder indtil udgangen af 2010, samt på restaurations- og cateringydelser.

               (3)

               For så vidt angår levering af alkoholholdige og/eller ikke-alkoholholdige drikkevarer i forbindelse med restaurations- og cateringydelser kan det være berettiget at give disse drikkevarer en anden behandling end den, der er fastsat i forbindelse med levering af fødevarer, og det er derfor hensigtsmæssigt udtrykkeligt at fastsætte, at en medlemsstat kan lade levering af alkoholholdige og/eller ikke-alkoholholdige drikkevarer være omfattet eller udelukket ved anvendelsen af en nedsat sats på levering af restaurations- og cateringydelser som omhandlet i bilag III i direktiv 2006/112/EF.

               (4)

               Direktiv 2006/112/EF bør endvidere ændres for at tillade anvendelsen af henholdsvis nedsatte satser eller fritagelser i et begrænset antal specifikke situationer af sociale grunde eller sundhedsgrunde, og for at klarlægge og ajourføre henvisningen til bøger i bilag III til den tekniske udvikling.

               (5)

               Indholdet af visse bestemmelser i direktiv 2006/112/EF vedrørende eksisterende undtagelser og listen i bilag IV hertil vil være omfattet af listen over leveringer af varer og ydelser, som kan belægges med en nedsat sats på grundlag af nærværende direktiv. Af klarhedshensyn bør disse bestemmelser og bilag IV til direktiv 2006/112/EF udgå.

               (6)

               I overensstemmelse med punkt 34 i den interinstitutionelle aftale om bedre lovgivning (4) tilskyndes medlemsstaterne til, både i egen og Fællesskabets interesse, at udarbejde og offentliggøre deres egne oversigter, der så vidt muligt viser overensstemmelsen mellem dette direktiv og gennemførelsesforanstaltningerne.

               (7)

               Direktiv 2006/112/EF bør derfor ændres i overensstemmelse hermed —

         UDSTEDT FØLGENDE DIREKTIV:
   Artikel 1
   I direktiv 2006/112/EF foretages følgende ændringer:

               1)

               Følgende artikel indsættes:
               »Artikel 104a
               Cypern kan anvende en af de to nedsatte satser i artikel 98 på levering af flaskegas.«

               2)

               Artikel 105 affattes således:
               »Artikel 105
               1.   Portugal kan anvende en af de to nedsatte satser i artikel 98 på broafgifter i Lissabonområdet.
               2.   Portugal kan for transaktioner, der gennemføres i de autonome regioner Azorerne og Madeira, og for indførsler, der foretages direkte til disse regioner, anvende satser, der er lavere end dem, der anvendes for det kontinentale område.«

               3)

               Kapitel 3 i afsnit VIII udgår.

               4)

               Følgende litra tilføjes i artikel 111 med virkning fra den 1. januar 2011:

                           »c)

                           af Malta for levering af fødevarer og farmaceutiske produkter.«

               5)

               Artikel 114, stk. 1, andet afsnit, affattes således:
               »Endvidere kan de i første afsnit omhandlede medlemsstater anvende en sådan sats på børnebeklædning og børnefodtøj samt på boligsektoren.«

               6)

               Artikel 115 affattes således:
               »Artikel 115
               De medlemsstater, som pr. 1. januar 1991 anvendte en nedsat sats på børnebeklædning og børnefodtøj eller på boligsektoren, kan fortsat anvende en sådan sats på levering af disse varer og ydelser.«

               7)

               Artikel 116 udgår.

               8)

               Artikel 117, stk. 1, udgår.

               9)

               Artikel 125, stk. 2, udgår.

               10)

               Artikel 127 udgår med virkning fra den 1. januar 2011.

               11)

               Artikel 128, stk. 2, udgår.

               12)

               Artikel 129, stk. 1, udgår.

               13)

               Bilag III ændres i overensstemmelse med bilaget til dette direktiv.

               14)

               Bilag IV udgår.

         Artikel 2
   Medlemsstaterne meddeler straks Kommissionen teksten til de love og administrative bestemmelser, som de vedtager på det område, der er omfattet af dette direktiv.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 3
   Dette direktiv træder i kraft på den første dag i den første måned efter måneden for offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 5. maj 2009.

            På Rådets vegne

         M. KALOUSEK

            Formand

      (1)  Udtalelse af 19.2.2009 (endnu ikke offentliggjort i EUT).

      (2)  Udtalelse af 25.2.2009 (endnu ikke offentliggjort i EUT).

      (3)  EUT L 347 af 11.12.2006, s. 1.

      (4)  EUT C 321 af 31.12.2003, s. 1.

      BILAG
      I bilag III til direktiv 2006/112/EF foretages følgende ændringer:

                  1)

                  Punkt 6 affattes således:

                              »6)

                              Levering, herunder udlån på biblioteker, af bøger på alle fysiske medier (herunder brochurer, foldere og lignende tryksager, billed-, tegne- eller malebøger til børn, trykt eller håndskreven musik, geografiske og hydrografiske kort eller tilsvarende), aviser og tidsskrifter, bortset fra materiale, der udelukkende eller hovedsagelig er reklame«.

                  2)

                  Følgende punkter indsættes:

                              »10a)

                              Renovering og reparation af private boliger, bortset fra materialer, som udgør en betydelig del af værdien af den leverede ydelse

                              10b)

                              vinduespudsning og rengøring i private husholdninger«.

                  3)

                  Følgende punkt indsættes:

                              »12a)

                              restaurations- og cateringydelser, idet det er muligt at udelukke levering af (alkoholholdige og/eller ikke-alkoholholdige) drikkevarer«.

                  4)

                  Følgende punkter tilføjes:

                              »19)

                              småreparationer af cykler, sko og lædervarer, beklædningsgenstande og linned (herunder reparation og ændring)

                              20)

                              pleje i hjemmet såsom hjemmehjælp og pleje af børn, ældre, syge eller handicappede

                              21)

                              frisørvirksomhed.«


title: RAADETS DIREKTIV AF 27. JUNI 1974 OM FORLAENGELSE AF GYLDIGHEDSPERIODEN FOR DIREKTIV NR. 72/273/EOEF OM STOETTE TIL SKIBSBYGNINGSINDUSTRIEN

text:
Nr. L 180/32                               De Europæiske Fællesskabers Tidende                              3 . 7. 74
                                                       RÅDETS DIREKTIV
                                                            af 27 . juni 1974
           om forlængelse af gyldighedsperioden for direktiv nr. 72/273/ EØF om støtte til
                                                   skibsbygningsindustrien
                                                              (74/320 / EØF)
           RÅDET FOR DE EUROPÆISKE FÆLLESSKABER HAR —
           under henvisning til traktaten om oprettelse af Det europæiske økonomiske Fællesskab,
           særlig artiklerne 92 og 113 ,
           under henvisning til forslag fra Kommissionen , og
           ud fra følgende betragtninger :
            Rådets direktiv 72/ 273 / EØF af 20 . juli 1972 om støtte til skibsbygningsindustrien (') udlø
           ber den 30 . juni 1974 ;
           de forslag, som Kommissionen har forelagt for Rådet den 5 . november 1973 er meget
           komplekse, idet de både indeholder retningslinjer for en industripolitik for så vidt angår
           skibsbygningsindustrien og et udkast til et tredje direktiv om den direkte og den indirekte
           støtte på dette område ;
           Linder hensyntagen til disse forslags komplekse karakter, synes det ikke muligt, at Rådet
           kan træffe afgørelse om Kommissionens forslag inden den 30 . juni 1974, hvor direktiv
           72 / 273 / EØF udløber ;
           der bør derfor træffes bestemmelse om en ny forlængelse af gyldighedsperioden for direk
           tiv 72/ 273 / EØF ; et tidsrum på seks måneder skulle gøre det muligt for Rådet at træffe af
           gørelse -—
            UDSTEDT FØLGENDE DIREKTIV :
                                                                Artikel 1
           Gyldighedsperioden for direktiv 72/ 273/ EØF forlænges indtil den 31 . december 1974.
                                                                Artikel 2
            Dette direktiv er rettet til medlemsstaterne .
            Udfærdiget i Luxembourg, den 27 . juni 1974 .
                                                                              Pil Ritdets n^iic
                                                                               K. GSCHEIDLE
                                                                                l :or>>hi ud
           (') EFT nr . 1 . 169 at 27 . 7 . 1 972, s . 28 .


Avis juridique important

|

31969L0082

Rådets direktiv 69/82/EØF af 13. marts 1969 om gennemførelse af etableringsfrihed og fri udveksling af tjenesteydelser for selvstændig virksomhed med hensyn til efterforskning og udvinding af olie og naturgas (ex hovedgruppe 13 CITI)

EF-Tidende nr. L 068 af 19/03/1969 s. 0004 - 0006 den finske specialudgave: kapitel 6 bind 1 s. 0092  den danske specialudgave: serie I kapitel 1969(I) s. 0101  den svenske specialudgave: kapitel 6 bind 1 s. 0092  den engelske specialudgave: serie I kapitel 1969(I) s. 0111  den græske specialudgave: Kapitel 06 bind 1 s. 0118  den spanske specialudgave: Kapitel 06 bind 1 s. 0114  den portugisiske specialudgave: Kapitel 06 bind 1 s. 0114

++++  RAADETS DIREKTIV  af 13 . marts 1969  om gennemfoerelse af etableringsfrihed og fri udveksling af tjenesteydelser for selvstaendig virksomhed med hensyn til efterforskning og udvinding af olie og naturgas ( ex hovedgruppe 13 CITI )   ( 69/82/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab , saerlig artikel 54 , stk . ( 2 ) og ( 3 ) , og artikel 63 , stk . ( 2 ) og ( 3 ) ,  under henvisning til den almindelige plan om ophaevelse af begraensninger i etableringsfriheden ( 1 ) , saerlig afsnit IV , litra d ) ,  under henvisning til den almindelige plan om ophaevelse af begraensninger i den frie udveksling af tjenesteydelser ( 2 ) , saerlig afsnit V , litra c ) ,  under henvisning til forslag fra Kommissionen ,  under henvisning til udtalelse fra Det europaeiske Parlament ( 3 ) ,  under henvisning til udtalelse fra Det oekonomiske og sociale Udvalg ( 4 ) , og  ud fra foelgende betragtninger :  De almindelige planer forudsaetter , at etableringsretten og den frie udveksling af tjenesteydelser for saa vidt angaar selvstaendig efterforskningsvirksomhed  ( undergrundsundersoegelse og boring ) i forbindelse med mineralolie - og naturgasudvinding virkeliggoeres mellem begyndelsen af tredje etape og udloebet af tredje etapes andet aar ; disse former for virksomhed omfatter efterforskning efter mineralolie - og naturgasforekomster ved hjaelp af enhver hertil egnet metode , den udvikling af et mineralolie - og naturgasfelt , der gaar forud for mineralolie - og naturgasudvindingen , samt de i denne forbindelse noedvendige forberedelser af terraenet ;  siden vedtagelsen af de almindelige planer er der blevet opstillet en faellesmarkedsfortegnelse over de producerende erhvervs aktiviteter under betegnelsen " Nomenclature des industries établies dans les Communautés européennes " ( NICE ) " Systematisk opstilling af erhvervsgrene inden for De europaeiske Faellesskaber " ; denne fortegnelse , som refererer til de nationale fortegnelser , er ligesom " Classification internationale type , par industrie , de toutes les branches d'activités économiques " ( CITI ) " International systematisk opstilling af erhvervsgrene - opbygget efter decimalsystemet , men er bedre egnet for medlemsstaterne " ;  ved Raadets direktiv af 7 . juli 1964 om gennemfoerelse af etableringsret og fri udveksling af tjenesteydelser i forbindelse med selvstaendig virksomhed med udvinding af mineraler , mineralolie , naturgas o.lign .  ( CITI -hovedgrupperne 11-19 ) ( 5 ) blev de bestaaende begraensninger for undergrundsundersoegelser og boringer efter olie og naturgas kun ophaevet , for saa vidt disse aktiviteter udoeves af koncessionshaveren ; dette direktiv begunstiger paa den ene side indehaverne af efterforskningstilladelser  ( undergrundsundersoegelse og boring ) , paa den anden side de selskaber , der udfoerer efterforskningsarbejder i forbindelse med mineralolie - og naturgasudvinding for koncessionshaverens regning , enten i henhold til en efterforskningstilladelse ( kontraktforetagender ) , eller for egen regning ;  det geografiske anvendelsesomraade for dette direktiv er sammenfaldende med omraadet for ovennaevnte direktiv ;  udoevelsen af bestemte professioner ( ingenioer , geolog , geofysiker ) kan vaere umiddelbart teknisk forbundet med efterforskningen ( undergrundsundersoegelse og boring ) efter olie og naturgas ; liberaliseringen af disse fag saavel som den gensidige anerkendelse af de dertil knyttede diplomer og eksamensbeviser vil blive behandlet i saerlige direktiver , der omfatter samtlige tekniske fag ;  ifoelge bestemmelserne i den almindelige plan om ophaevelse af begraensninger i etableringsfriheden skal begraensningerne i retten til at blive medlem af erhvervsorganisationer afskaffes , for saa vidt udoevelsen af denne ret hoerer sammen med vedkommendes erhverv ;  den ordning , som skal gaelde for arbejdstagere , som ledsager den , der praesterer ydelsen , eller handler for hans regning , reguleres af de bestemmelser , der er udstedt i henhold til traktatens artikel 48 og 49 ,  UDSTEDT FOELGENDE DIREKTIV :  Artikel 1  Medlemsstaterne afskaffer til fordel for de afsnit I i de almindelige planer om ophaevelse af begraensninger i etableringsfriheden og den frie udveksling af tjenesteydelser anfoerte fysiske personer og selskaber - i det foelgende benaevnt " begunstigede " - de i afsnit III i planerne naevnte begraensninger for optagelsen og udoevelsen af de i artikel 2 beskrevne former for virksomhed .  Artikel 2  1 . Bestemmelserne i dette direktiv gaelder for de i bilag III til den almindelige plan om ophaevelse af begraensninger i etableringsfriheden anfoerte selvstaendige efterforskningsaktiviteter ( undergrundsundersoegelse og boring ) i forbindelse med mineralolie - og naturgasudvinding ( ex hovedgruppe 13 ) .  Disse aktiviteter svarer til de former for virksomhed , der er anfoert i gruppe 130 i NICE-nomenklaturen , der tager hensyn til de saerlige strukturelle forhold i bjergvaerksdriften , herunder udvindingen af sten og mineraler .  2 . Formaalet med disse former for virksomhed er efterforskning af mineralolie - og naturgasforekomster ved hjaelp af enhver egnet metode , den udvikling af et mineralolie - og naturgasfelt , der gaar forud for udvindingen , samt forberedelsen af terraenet .  3 . Disse former for virksomhed kan udoeves :   - af virksomhed , der for egen regning udfoerer efterforskningsarbejder , for saa vidt de ikke er indehavere af en udvindingskoncession , eller   - af foretagender , der udfoerer efterforskningsarbejder for fremmed regning .  Artikel 3  1 . Medlemsstaterne afskaffer navnlig de begraensninger , som  a ) hindrer de begunstigede i paa de samme betingelser og med de samme rettigheder som indlaendinge at etablere sig i vaertslandet og dér udfoere tjenesteydelser ;  b ) hidroerer fra administrativ praksis , der medfoerer , at de begunstigede i forhold til indlaendinge udsaettes for forskelsbehandling ;  c ) ifoelge forskrifter eller praksis udelukker de begunstigede fra meddelelse af tilladelser eller koncessioner eller underkaster dem begraensninger eller betingelser , der alene gaelder for dem ;  d ) udelukker de begunstigede fra udoevelse af virksomhed i erhvervsorganisationerne .  2 . Til de begraensninger , der skal afskaffes , hoerer navnlig saadanne , som indeholdes i bestemmelser , der forbyder eller indskraenker de begunstigedes adgang til etablering eller til at udfoere tjenesteydelser , paa foelgende maade :  a ) i Belgien :  ved kravet om et " carte professionelle "  ( Loi af 19 . februar 1965 , artikel 1 ) ;  b ) i Frankrig :  ved kravet om et " carte d'identité d'étranger commerçant " ( Décret-loi af 12 . november 1938 . Décret af 2 . februar 1939 , Loi af 8 . oktober 1940 ) ;  c ) i Italien :  ved kravet om , at enkeltpersoner skal have italiensk statsborgerskab , og at selskaber skal have deres hjemsted i Italien , eller at betingelsen om gensidighed er opfyldt hos dem , for at der kan opnaas koncessioner til efterforskning ( undergrundsundersoegelse og boring ) efter kulbrinter ( " legge " nr . 613 af 21 . juli 1967 ; " legge " nr . 28 for regionen Trentino - Alto Adige - Tyrol - af 21 . november 1968 ;  " legge " nr . 45 for regionen Sardinien af 8 . november 1968 ) .  Artikel 4  Medlemsstaterne maa ikke yde deres statsborgere , der begiver sig til en anden medlemsstat for at udoeve de i artikel 2 naevnte former for virksomhed , nogen form for stoette , som kan fordreje etableringsbetingelserne .  Artikel 5  1 . Saafremt et vaertsland af dets egne statsborgere , som betingelse for optagelsen af en af de i artikel 2 naevnte former for virksomhed kraever en vandelsattest og bevis for , at de ikke tidligere har vaeret konkurs , eller blot kraever et af disse to beviser , skal dette land for saa vidt angaar statsborgere fra andre medlemsstater som tilstraekkeligt bevis acceptere forelaeggelsen af en udskrift af strafferegisteret eller i mangel heraf forelaeggelsen af et tilsvarende dokument udstedt af en kompetent retslig eller administrativ myndighed i hjemlandet eller i senere opholdsland , hvoraf det fremgaar , at disse betingelser er opfyldt .  2 . Dersom der ikke af hjemlandet eller det senere opholdsland udstedes et saadant dokument om , at der aldrig har foreligget konkurs , kan dette erstattes af en erklaering under ed , der af vedkommende er afgivet overfor en kompetent retslig eller administrativ myndighed , for en notar eller for en kompetent erhvervsorganisation i hjemlandet eller det senere opholdsland .  3 . De i henhold til stk . 1 og 2 udstedte dokumenter maa ved fremlaeggelsen ikke vaere aeldre end tre maaneder .  4 . Medlemsstaterne udpeger inden for den i artikel 6 fastsatte frist de til udstedelsen af ovennaevnte dokumenter kompetente myndigheder og organer og underretter omgaaende de andre medlemsstater og Kommissionen herom .  5 . Saafremt meddelelse af en tilladelse afhaenger af et bevis for teknisk dygtighed , skal vaertslandet tage hensyn til arbejde , der er udfoert uden for dets omraade paa samme maade som til arbejde paa dets omraade .  Kraeves der i vaertslandet bevis for oekonomisk soliditet , anerkender dette land attestationer herfor fra banker i hjemlandet eller det senere opholdsland som havende samme gyldighed som de inden for dets eget omraade udstedte attestationer .  Artikel 6  Medlemsstaterne traeffer de noedvendige foranstaltninger for at efterkomme dette direktiv inden seks maaneder efter dets meddelelse og underretter straks Kommissionen herom .  Artikel 7  Medlemsstaterne drager omsorg for , at ordlyden af de vigtigste nationale retsforskrifter , som de udsteder paa det omraade , der falder ind under dette direktiv , sendes til Kommissionen .  Artikel 8  Dette direktiv er rettet til medlemsstaterne .  Udfaerdiget i Bruxelles , den 13 . marts 1969 .  Paa Raadets vegne  J . DUPONG  Formand  ( 1 ) EFT nr . 2 af 15 . 1 . 1962 , s . 36/62 .  ( 2 ) EFT nr . 2 af 15 . 1 . 1962 , s . 32/62 .  ( 3 ) EFT nr . 268 af 6 . 11 . 1967 , s . 3 .  ( 4 ) EFT nr . C 1 af 12 . 1 . 1968 , s . 8 .  ( 5 ) EFT nr . 117 af 23 . 7 . 1964 , s . 1871/64 .


title: Europa-Parlamentets og Rådets direktiv 2011/91/EU af 13. december 2011 om angivelser af eller mærker til identifikation af et bestemt levnedsmiddelparti  EØS-relevant tekst

text:
               16.12.2011

               DA

               Den Europæiske Unions Tidende

               L 334/1

         EUROPA-PARLAMENTETS OG RÅDETS DIREKTIV 2011/91/EU
   af 13. december 2011
   om angivelser af eller mærker til identifikation af et bestemt levnedsmiddelparti
   (kodifikation)
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Det Europæiske Økonomiske og Sociale Udvalg (1),
   efter den almindelige lovgivningsprocedure (2), og
   ud fra følgende betragtninger:

               (1)

               Rådets direktiv 89/396/EØF af 14. juni 1989 om angivelser af eller mærker til identifikation af et bestemt levnedsmiddelparti (3) er blevet ændret væsentligt ved flere lejligheder (4). Direktivet bør af klarheds- og rationaliseringshensyn kodificeres.

               (2)

               Det indre marked indebærer, at varer, personer, tjenesteydelser og kapital sikres fri bevægelighed inden for et område uden indre grænser.

               (3)

               Handelen med levnedsmidler indtager en meget vigtig plads i forbindelse med det indre marked.

               (4)

               Angivelser til identifikation af et bestemt levnedsmiddelparti, opfylder behovet for at sikre bedre oplysning om varernes identitet. Sådanne angivelser er nyttige, såfremt levnedsmidlerne bliver genstand for en tvist eller frembyder en fare for forbrugernes sundhed.

               (5)

               Europa-Parlamentets og Rådets direktiv 2000/13/EF af 20. marts 2000, om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (5), omhandler ikke angivelser til identifikation af levnedsmiddelpartier.

               (6)

               På internationalt plan er der i almindelighed pligt til for færdigpakkede levnedsmidler at angive en reference vedrørende enten fremstillingen eller indpakningen af et bestemt levnedsmiddelparti. Unionen bør bidrage til udviklingen af den internationale samhandel.

               (7)

               Der bør derfor fastsættes generelle og horisontale regler, med henblik på forvaltningen af et fælles system til identifikation af levnedsmiddelpartier.

               (8)

               Systemets effektivitet afhænger af dets anvendelse på de forskellige distributionsstadier. Visse produkter og visse aktiviteter, navnlig aktiviteter i de første stadier af distributionen af landbrugsprodukter, bør dog undtages.

               (9)

               Der bør tages hensyn til den omstændighed, at visse levnedsmidler, såsom konsumis i portionspakninger, fortæres straks efter købet, hvilket gør det unødvendigt, at angivelsen af partiet findes direkte på den enkelte emballage. For disse produkter bør angivelsen af partiet derimod obligatorisk findes på gruppeemballagen.

               (10)

               Begrebet levnedsmiddelparti forudsætter, at flere salgsenheder af samme levnedsmiddel frembyder praktisk taget ens fremstillings-, tilvirknings- eller emballeringskarakteristika. Dette begreb bør derfor ikke anvendes på varer, der leveres i løs vægt, eller som på grund af deres individuelle eller heterogene karakter ikke kan anses for at udgøre en homogen mængde.

               (11)

               Mangfoldigheden af de anvendte identifikationsmetoder gør det mest hensigtsmæssigt, at det er erhvervsvirksomheden, der afgrænser levnedsmiddelpartiet og anbringer de dertil svarende angivelser eller mærker.

               (12)

               Hvis angivelserne skal opfylde det informationsbehov, for hvilket de anføres, bør de fremtræde klart og tydeligt som sådanne.

               (13)

               Datoen for mindste holdbarhed eller sidste anvendelsesdato, som omhandlet i direktiv 2000/13/EF, kan tjene som angivelse til identifikation af levnedsmiddelpartiet, såfremt dens anførelse er præcis

               (14)

               Nærværende direktiv bør ikke berøre medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne —

         VEDTAGET DETTE DIREKTIV:
   Artikel 1
   1.   Dette direktiv vedrører oplysninger til identifikation af et bestemt levnedsmiddelparti.
   2.   I dette direktiv forstås ved »levnedsmiddelparti« en række salgsenheder af et levnedsmiddel, der er fremstillet, tilvirket eller emballeret under praktisk taget ens omstændigheder.
   Artikel 2
   1.   Et levnedsmiddel må kun forhandles, hvis det ledsages af oplysninger, som nævnt i artikel 1, stk. 1.
   2.   Stk. 1 finder ikke anvendelse:

               a)

               på landbrugsprodukter, der fra bedriftens område:

                           i)

                           sælges eller leveres til midlertidige oplagrings-, påfyldnings- eller emballeringssteder

                           ii)

                           transporteres til producentorganisationer, eller

                           iii)

                           afhentes med henblik på umiddelbart at indgå i en tilberednings- eller forarbejdningsproces

               b)

               når levnedsmidler på detailsalgsstedet ikke forefindes i færdigpakket stand, indpakkes på købers anmodning eller færdigpakkes med henblik på umiddelbart salg

               c)

               på emballager eller beholdere, hvis største yderflade har et flademål på under 10 cm2

               d)

               på konsumis i portionspakninger. Oplysninger til identifikation af partiet skal findes på gruppeemballagerne.

         Artikel 3
   Levnedsmiddelpartiet afgrænses i hvert enkelt tilfælde af den virksomhed, der har fremstillet, tilvirket eller emballeret det pågældende levnedsmiddel, eller af den i Unionen etablerede virksomhed, der først sælger dette.
   Ansvaret for ordlyden og anbringelsen af de i artikel 1, stk. 1, omhandlede oplysninger påhviler en af disse virksomheder. Oplysningerne indledes med bogstavet »L«, bortset fra tilfælde, hvor de klart adskiller sig fra mærkningens oplysninger i øvrigt.
   Artikel 4
   Når der er tale om færdigpakkede levnedsmidler, skal de i artikel 1, stk. 1, omhandlede oplysninger og i givet fald bogstavet »L« være anbragt på emballagen eller på en hertil fastgjort etiket.
   Når der er tale om ikke-færdigpakkede levnedsmidler, skal de i artikel 1, stk. 1, omhandlede oplysninger og i givet fald bogstavet »L« være anbragt på emballagen eller beholderen eller, hvis dette ikke er muligt, på de ledsagende handelsdokumenter.
   Oplysningerne skal under alle omstændigheder være klart synlige, let læselige og må ikke kunne udslettes.
   Artikel 5
   Når datoen for mindsteholdbarhed eller sidste anvendelsesdato indgår i mærkningen, behøver levnedsmidlet ikke at være ledsaget af de i artikel 1, stk. 1, omhandlede oplysninger, såfremt denne dato er anført ukodet og mindst omfatter dag og måned i nævnte rækkefølge.
   Artikel 6
   Dette direktiv anvendes med forbehold af de angivelser, der er foreskrevet i særlige EU-forskrifter.
   Kommissionen offentliggør og ajourfører listen over de pågældende bestemmelser.
   Artikel 7
   Direktiv 89/396/EØF som ændret ved de direktiver, der er nævnt i bilag I, del A, ophæves, uden at dette berører medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne.
   Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag II.
   Artikel 8
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 9
   Dette direktiv er rettet til medlemsstaterne.

      Udfærdiget i Strasbourg, den 13. december 2011.

            På Europa-Parlamentets vegne

         J. BUZEK

            Formand

            På Rådets vegne

         M. SZPUNAR

            Formand

      (1)  EUT C 54 af 19.2.2011, s. 34.

      (2)  Europa-Parlamentets holdning af 11.5.2011 (endnu ikke offentliggjort i EUT) og Rådets afgørelse af 8.11.2011.

      (3)  EFT L 186 af 30.6.1989, s. 21.

      (4)  Jf. bilag I, del A.

      (5)  EFT L 109 af 6.5.2000, s. 29.

      BILAG I
      DEL A

         Ophævet direktiv med oversigt over ændringer

      (jf. artikel 7)

                  Rådets direktiv 89/396/EØF

                  (EFT L 186 af 30.6.1989, s. 21)

                  Rådets direktiv 91/238/EØF

                  (EFT L 107 af 27.4.1991, s. 50)

                  Rådets direktiv 92/11/EØF

                  (EFT L 65 af 11.3.1992, s. 32)

            DEL B

         Liste over frister for gennemførelse i national ret

      (jf. artikel 7)

                  Direktiv

                  Gennemførelsesfrist

                  89/396/EØF

                  20. juni 1990 (1)

                  91/238/EØF

                  —

                  92/11/EØF

                  —

         (1)  I henhold til artikel 7, stk. 1, i direktiv 89/396/EØF, som ændret ved direktiv 92/11/EØF gælder følgende:

         »Medlemsstaterne ændrer om nødvendigt deres love og administrative bestemmelser, således:

                     —

                     at handel med produkter, der opfylder bestemmelserne i dette direktiv, kan finde sted senest fra den 20. juni 1990

                     —

                     at handel med produkter, der ikke opfylder bestemmelserne i dette direktiv, forbydes fra den 1. juli 1992. Produkter, der er markedsført eller mærket inden dette tidspunkt, og som ikke opfylder direktivets bestemmelser, kan dog omsættes, indtil lagrene er opbrugt.«

      BILAG II

         Sammenligningstabel

                  Direktiv 89/396/EØF

                  Nærværende Direktiv

                  Artikel 1

                  Artikel 1

                  Artikel 2, stk. 1 og 2

                  Artikel 2, stk. 1 og 2

                  Artikel 2, stk. 3

                  —

                  Artikel 3-6

                  Artikel 3-6

                  Artikel 7

                  —

                  —

                  Artikel 7

                  —

                  Artikel 8

                  Artikel 8

                  Artikel 9

                  —

                  Bilag I

                  —

                  Bilag II


Avis juridique important

|

31980L1179

Rådets direktiv 80/1179/EØF af 4. december 1980 om ændring af direktiv 74/562/EØF om adgang til erhvervet med personbefordring ad landevej i indenlandsk og international transport som følge af Grækenlands tiltrædelse

EF-Tidende nr. L 350 af 23/12/1980 s. 0042 - 0042 den finske specialudgave: kapitel 7 bind 2 s. 0170  den græske specialudgave: Kapitel 06 bind 3 s. 0005  den svenske specialudgave: kapitel 7 bind 2 s. 0170  den spanske specialudgave: Kapitel 07 bind 2 s. 0256  den portugisiske specialudgave: Kapitel 07 bind 2 s. 0256

++++  RAADETS DIREKTIV  af 4 . december 1980  om aendring af direktiv 74/562/EOEF om adgang til erhvervet med personbefordring ad landevej i indenlandsk og international transport som foelge af Graekenlands tiltraedelse   ( 80/1179/EOEF )  RAADET FOR DE EUROPAEISKE FAELLESSKABER HAR -  under henvisning til tiltraedelsesakten af 1979 , saerlig artikel 146 ,  under henvisning til forslag fra Kommissionen , og  ud fra foelgende betragtninger :  Raadets direktiv 74/562/EOEF af 12 . november 1974 om adgang til erhvervet med personbefordring ad landevej i indenlandsk og international transport ( 1 ) boer aendres med henblik paa at give de personer , der i Graekenland allerede udoever dette erhverv , sikkerhed for , at deres erhvervede rettigheder respekteres paa vilkaar svarende til dem , der har vaeret gaeldende for transportudoeverne i de nuvaerende medlemsstater ;  i medfoer af artikel 22 i tiltraedelsesakten af 1979 boer direktiv 74/562/EOEF aendres i overensstemmelse med de retningslinjer , der er fastlagt i bilag II til naevnte akt ; i forbindelse med denne aendring skal der tages hensyn til den i bilag XII til naevnte akt fastsatte frist for Graekenlands ivaerksaettelse af de foranstaltninger , der er noedvendige med henblik paa gennemfoerelsen af direktiv 74/562/EOEF -  UDSTEDT FOELGENDE DIREKTIV :  Artikel 1  I artikel 4 i direktiv 74/562/EOEF indsaettes foelgende stk . :   " 3 . For Graekenland gaelder i stedet for de i stk . 1 og 2 naevnte datoer foelgende :   - i stk . 1 , 1 . januar 1984 i stedet for 1 . januar 1978 ;   - i stk . 2 , 31 . december 1980 , 1 . januar 1984 og 1 . januar 1986 i stedet for henholdsvis 31 . december 1974 , 1 . januar 1978 og 1 . januar 1980 . " .  Artikel 2  Dette direktiv finder anvendelse fra den 1 . januar 1981 .  Artikel 3  Dette direktiv er rettet til medlemsstaterne .  Udfaerdiget i Bruxelles , den 4 . december 1980 .  Paa Raadets vegne  J . BARTHEL  Formand  ( 1 ) EFT nr . L 308 af 19 . 11 . 1974 , s . 23 .


Avis juridique important

|

31985L0152

Rådets direktiv 85/152/EØF af 19. februar 1985 om ændring af direktiv 79/173/EØF om programmet for fremskyndelse og udvikling af kunstig vanding på kollektivt grundlag på Corsica

EF-Tidende nr. L 058 af 26/02/1985 s. 0034 - 0034

*****  RAADETS  DIREKTIV  af 19. februar 1985  om aendring af direktiv 79/173/EOEF om programmet for fremskyndelse og udvikling af kunstig vanding paa kollektivt grundlag paa Corsica  (85/152/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske Faellesskab, saerlig artikel 43,  under henvisning til forslag fra Kommissionen (1),  under henvisning til udtalelse fra Europa-Parlamentet (2), og  ud fra foelgende betragtninger:  I henhold til artikel 2 i direktiv 79/173/EOEF (3) har Frankrig forelagt Kommissionen et program om fremskyndelse af kunstig vanding paa kollektivt grundlag paa Corsica, som godkendtes af Kommissionen ved beslutning 80/33/EOEF (4);  for at landbrugerne paa Corsica faar bedre muligheder for at forberede sig paa den skaerpede konkurence, som vil blive en foelge af udvidelsen af Faellesskabet, og for at afhjaelpe de forsinkelser, der er indtraadt i forbindelse med programmets gennemfoerelse, boer det tidsrum, som den faelles foranstaltning straekker sig over, forlaenges indtil udgangen af 1985 -  UDSTEDT FOELGENDE DIREKTIV:  Artikel 1  Artikel 5, stk. 1, i direktiv 79/173/EOEF affattes saaledes:  »1. Perioden for gennemfoerelsen af den faelles foranstaltning loeber indtil den 31. december 1985.«.  Artikel 2  Dette direktiv er rettettil Den franske Republik.  Udfaerdiget i Bruxelles, den 19. februar 1985.  Paa Raadets vegne  G. ANDREOTTI  Formand  (1) EFT nr. C 302 af 13. 11. 1984, s. 4.  (2) Udtalelse afgivet den 15. februar 1985 (endnu ikke offentliggjort i EFT).  (3) EFT nr. L 38 af 14. 2. 1979, s. 15.  (4) EFT nr. L 13 af 18. 1. 1980, s. 37.